
									                 St-49/2026-49      

REPUBLIKA HRVATSKA 			      
TRGOVAČKI SUD U PAZINU						
52000 PAZIN, Dršćevka 1 						       

       St-49/2026-49


Z A P I S N I K
(posebno ispitno ročište)

Održano 22. rujna 2026.
kod Trgovačkog suda u Pazinu, 
u stečajnom postupku nad dužnikom LOBO GASTRO d.o.o. u stečaju, Poreč, Turistička 4, OIB: 95795360679


OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka


Početak u 9:30 sati.


Utvrđuje se da su pristupili:
- stečajna upraviteljica Dubravka Stašić, na daljinu
- za stečajnog vjerovnika Republiku Hrvatsku, zamjenica ŽDO u Puli, Nevenka 
  Kovčalija, na daljinu
- za stečajnog vjerovnika IDEAL-COMMERCE d.o.o., zamjenica pun. Giulia Labinjan, 
  odvjetnica iz Pule, punomoć u spisu, u sudnici
- za stečajnog vjerovnika PLAVA LAGUNA d.d., pun. Selma Selimović, punomoć po 
  zaposlenju, specijalist za pravne poslove i pun. Ivan Raca, voditelj odjela pravnih 
  poslova, punomoć u spisu, na daljinu
- za stečajnog vjerovnika NOVA BiB d.o.o., direktor Josip Felner, u sudnici
- za stečajnog vjerovnika MUJKIĆ d.o.o. u stečaju, stečajna upraviteljica Iva Pinjuh 
  Stjepović, na daljinu 

Kao javnost je u sudnici prisutan Nermin Mujkić, koji je bio zakonski zastupnik MUJKIĆ d.o.o. do otvaranja stečajnog postupka nad tim društvom.


	Utvrđuje se da je u spis zaprimljen podnesak stečajnog vjerovnika MUJKIĆ d.o.o. putem stečajne upraviteljice u kojem je predložena odgoda ispitivanja tražbine tog vjerovnika na rok od 30 dana kako bi prijavljenu tražbinu nadopunila elaboratom procjene vrijednosti izvršenih građevinskih radova u poslovnom prostoru u Poreču odnosno kako bi pribavila potrebnu dokumentaciju iz koje bi se moglo utvrditi da li postoji tražbina ovog vjerovnika i u kojem iznosu. 

	Stečajna upraviteljica MUJKIĆ d.o.o. u stečaju izjavljuje da ustraje kod navedenog prijedloga.

Utvrđuje se da je poziv vjerovnicima za današnje dopunsko ispitno ročište javno priopćen i objavljen putem e-oglasne ploče 31. kolovoza 2026.

Prelazi se na ispitivanje tražbina:
1. IDEAL COMMERCE d.o.o., Pula, Buzetska ulica 10, OIB: 25986270093, prijavio je tražbinu u iznosu od 27.434,19 eura, (899,19 eura kao trošak ovrhe po nepravomoćnom rješenju o ovrsi od 19.5.2026., s osnova računa 26.535,00 EUR).

Stečajni upravitelj tražbinu priznaje djelomično u iznosu od 26.535,00 eura kao tražbinu II. višeg isplatnog reda.
Utvrđuje se da nijedan od stečajnih vjerovnika nije osporio tražbinu.
Sutkinja objavljuje da se tražbina stečajnog vjerovnika IDEAL COMMERCE d.o.o., Pula, Buzetska ulica 10, OIB: 25986270093, smatra utvrđenom u iznosu od 26.535,00 eura i razvrstava se u II. viši isplatni red. 
Stečajni upravitelj tražbinu djelomično osporava u iznosu od 899,19 eura kao tražbinu II. višeg isplatnog reda jer da se radi o troškovima ovršnog postupka po nepravomoćnom rješenju o ovrsi.
Vjerovnik će posebnim rješenjem biti upućen pokrenuti parnicu radi utvrđivanja tražbine II. višeg isplatnog reda u iznosu od 899,19 eura.


2. MUJKIĆ d.o.o. u stečaju, Rovinj, Ulica 43. Istarske divizije 25A, OIB: 21279060538, prijavio je tražbinu u iznosu od 401.360,39 eura, s osnova ugovora; ugovora o zajmu, dokaza o uplati, obračuna, računa.
Stečajna upraviteljica izjavljuje da je suglasna s prijedlogom ovog vjerovnika da se kraći rok pričeka kako bi pribavio procjenu izvršenih radova u poslovnom prostoru, radi utvrđenja visine tražbine, čiju osnovu za sada smatram osnovanom.

	Ostali vjerovnici se za sada ne izjašnjavaju o tražbini ovog vjerovnika. 

	Novo ročište biti će zakazano nakon što se dostavi procjena izvršenih radova.

	Stečajni vjerovnik PLAVA LAGUNA d.d. predlaže da se procjena izvršenih radova pribavi u što kraćem roku s obzirom da ugovor o zakupu ističe 31. listopada 2026., te bi istekom tog roka odnosno do 8. studenog 2026. stečajni dužnik trebao isprazniti poslovni prostor i predati ga PLAVOJ LAGUNI d.d. slobodnog od osoba i stvari a sukladno odredbama ugovora o zakupu i njegovim dodacima.

	Stečajni vjerovnik NOVA BiB d.o.o. navodi da je prema njegovim saznanjima zakupnina za taj poslovni prostor plaćena najmanje do kraja 2026. ali i do ožujka 2027. te predlaže da stečajna upraviteljica ovog stečajnog dužnika to provjeri i kako je došlo do toga da PLAVA LAGUNA d.d. sada navodi da je zakupnina plaćena samo do kraja listopada 2026.

	PLAVA LAGUNA d.d. ističe da je trajanje ugovora i plaćanje zakupnine regulirano u čl. 2. ugovora o zakupu i dodacima.

	Stečajna upraviteljica ovog stečajnog dužnika izjavljuje da je izvršila uvid u ugovor o zakupu i dodatke te da iz njih proizlazi da je ugovor sklopljen do kraja listopada 2026. Na upit izjavljuje da je ugovor i dodatke dobila na uvid od PLAVE LAGUNE d.d.

	Stečajna upraviteljica MUJKIĆ d.o.o. u stečaju izjavljuje da će procjenitelj ovu subotu obići poslovni prostor. I u podnesku je navela da će procjena biti dostavljena u roku od 30 dana, a zbog ovih navoda o trajanju ugovora o zakupu pokušati će da procjena bude izrađena i dostavljena u roku od 15 do 20 dana.


Sutkinja donosi 

r j e š e nj e

	Ročište radi ispitivanja tražbine MUJKIĆ d.o.o. u stečaju zakazuje se za 19. listopada 2026. u 9:30 sati, što svi prisutni primaju na znanje, te će se ovaj zapisnik objaviti na e-Oglasnoj ploči što se smatra i pozivom svim zainteresiranima da pristupe na predmetno ročište.

Nastavlja se sa skupštinom vjerovnika.

	Sutkinja utvrđuje Dnevni red kako je određen zaključkom od 31. kolovoza 2026.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           

	Dnevni red današnje Skupštine vjerovnika je:
	1. Donošenje odluke o načinu i uvjetima prodaje imovine stečajnog dužnika.
	2. Razno.

Prelazi se na točku 1. dnevnog reda:
Stečajni upravitelj navodi da na današnjem ročištu ne može predložiti načine u uvjete unovčenja imovine koja se sastoji od opreme i inventara koji se nalazi u poslovnom prostoru. Naime, dio te opreme je spojen sa poslovnim prostorom i zahtijevati će eventualno razmontiranje. Jutros je zaprimljen podnesak PLAVE LAGUNE d.d. koji će se dostaviti sudu. 

PLAVA LAGUNA d.d. izjavljuje da predlaže da se njihov dopis objavi na e-Oglasnoj ploči te da je u podnesku iznesen stav uprave kako je poslovni prostor potrebno isprazniti po isteku ugovora o zakupu te će vjerovnik potom odlučiti što će s tim poslovnim prostorom.


Prelazi se na točku 2. dnevnog reda:
Nema navoda.


	S obzirom da se ročište održava i na daljinu, prisutni na daljinu potvrđuju da su tijek sastava zapisnika pratili putem zvučnika i putem ekrana na svojim računalima te da nemaju prigovora na sastav zapisnika koji neće potpisivati a objaviti će se na e-Oglasnoj ploči.


Dovršeno u 10:30 sati.

